Daspò dal pat eletorâl pes europeanis, e de nassite dal Consei di coordenament dai ongjarês de Transilvanie, la Aleance Democratiche dai Ongjarês in Romanie (RMDSz) e il Consei Nazionâl Székely (SZNT) a lavoraran adun ancje par un disen di leç su la autonomie des regjons a maiorance magjare de Romanie. La gnove e je stade comunicade dai referents principâi dai doi partîts, Marko Bela e László Tőkés. In curt si metarà sù un grup di vore che al permeti di superâ i ponts di diference che i doi partîts a àn ancjemò su la cuestion di maniere di rivâ po a preparâ un test di leç condividût. La propueste e varès di jessi metude adun dentri dal mês di Jugn.
Font: Divers.ro, 13/04/09
fur_Latn lmo_Latn